Príručka používateľa počítača VAIO Typový rad SVE1411/SVE1511/SVE1711

Najčastejšie otázky

#### Čo robiť, ak sa počítač VAIO stane nestabilným (nespustí sa systém Windows)?

- Vyskúšajte nasledujúce návrhy:

- Obnovte systémové súbory počítača. [Detaily]
  Použite bod obnovenia, ktorý ste vytvorili pred tým, ako sa počítač VAIO stal nestabilným.

- Ak ste zálohovali obraz systému, obnovte počítač VAIO z takejto zálohy. Ďalšie informácie nájdete na lokalite Pomoc a technická podpora pre systém Windows.
  Neobnovia sa súbory, ktoré ste vytvorili alebo zmenili po zálohovaní obrazu systému. Takéto súbory musíte zálohovať pomocou nástroja Záchrana VAIO Care (VAIO Care Rescue). [Detaily]

- Problémy s počítačom VAIO môžete identifikovať pomocou softvéru VAIO Hardvérová diagnostika (VAIO Hardware Diagnostics).

- Pomocou tohto softvéru môžete skontrolovať, či treba vymeniť hardvér počítača (procesor, pamäťový modul alebo vstavané úložné zariadenie). Softvér VAIO Hardvérová diagnostika (VAIO Hardware Diagnostics) spustíte kliknutím na položky Nástroje (Tools) a VAIO Hardvérová diagnostika (VAIO Hardware Diagnostics) v nástroji Záchrana VAIO Care (VAIO Care Rescue).

- Nastavenia počítača VAIO obnovte podľa pokynov uvedených v časti Obnovenie z oblasti na obnovenie. [Detaily]

- Ak ste ešte nezálohovali údaje, pred obnovením nastavení počítača VAIO vytvorte záložnú kópiu cenných údajov pomocou nástroja Záchrana VAIO Care (VAIO Care Rescue). [Detaily]
  Ak ste pomocou funkcie zálohovania systému Windows vytvorili zálohu ešte pred tým, ako sa počítač VAIO stal nestabilným, ale súbor ste vytvorili alebo zmenili až potom, zálohujte takýto súbor pomocou nástroja Záchrana VAIO Care (VAIO Care Rescue).

Poznámka

- Obnovením nastavení počítača VAIO odstránite všetky údaje uložené vo vstavanom úložnom zariadení.