Príručka používateľa počítača VAIO Typový rad SVE1411/SVE1511/SVE1711

Referenčné informácie

# Informácie o medzinárodnom programe ENERGY STAR(R)

Nasledujúce informácie platia len pre výrobky, ktoré spĺňajú podmienky programu ENERGY STAR.
Spoločnosť Sony ako partner programu ENERGY STAR potvrdzuje, že tento výrobok spĺňa normy programu ENERGY STAR pre energetickú účinnosť.
Medzinárodný program ENERGY STAR pre kancelársku techniku je medzinárodným programom na podporu šetrenia energie prostredníctvom používania počítačov a kancelárskeho vybavenia. Program podporuje vývoj a šírenie výrobkov s funkciami, ktoré účinne znižujú spotrebu energie.
Podrobné informácie o programe ENERGY STAR nájdete na týchto webových lokalitách:

- http://www.energystar.gov (USA)

- http://www.eu-energystar.org (Európa)

Tento počítač je skonštruovaný v súlade s normami programu ENERGY STAR a dodáva sa s nasledujúcimi nastaveniami na šetrenie energie (týkajú sa počítača napájaného zo siete):

- Podsvietenie obrazovky LCD sa automaticky vypne najneskôr po 15 minútach nečinnosti.

- Počítač automaticky prejde do režimu spánku najneskôr po 30 minútach nečinnosti.

Stlačením tlačidla (napájanie) uvediete počítač späť do štandardného režimu.