Príručka používateľa počítača VAIO Typový rad SVE1411/SVE1511/SVE1711

Úloha

# Zmena nastavení funkcie Rapid Wake (režim spánku)

Môžete zmeniť nastavenia funkcie Rapid Wake v nástroji VAIO Control Center.
Funkcia Rapid Wake je predvolene povolená. Pomocou tejto funkcie môžete počítač VAIO nechať v režime spánku bez rizika straty údajov, pretože počítač prejde do režimu spánku až po uložení údajov, s ktorými pracujete, vo vstavanom úložnom zariadení.
Ak model podporuje funkciu Rapid Wake + Eco, znížením spotreby energie počítača v režime spánku môžete ušetriť ešte viac energie batérie.

1. Kliknite na tlačidlo (Štart) a položky Všetky programy a VAIO Control Center.

1. Kliknite na položky Manažment napájania (Power Management) a Rapid Wake.

Kliknutím začiarknite alebo zrušte začiarknutie políčka Rapid Wake.
Začiarknutím políčka povolíte funkciu Rapid Wake a zrušením začiarknutia ju zakážete.
Poznámka

- Ak funkciu Rapid Wake zakážete a počítač prejde do režimu spánku, údaje, s ktorými pracujete, sa neuložia vo vstavanom úložnom zariadení. Preto ak sa počítač v režime spánku vypne, napríklad v dôsledku vybitia batérie alebo odpojenia počítača od sieťového napájacieho zdroja, údaje, s ktorými ste pracovali, sa stratia a nebudete ich môcť obnoviť. Ak chcete predísť strate údajov, uložte ich, skôr než počítač prejde do režimu spánku. Po vypnutí funkcie Rapid Wake bude v režime spánku indikátor napájania pomaly blikať na oranžovo. Ak sa v režime spánku vybíja batéria, indikátory nabíjania a napájania blikajú súčasne.
  Ak používate režim dlhodobého spánku, musíte funkciu Rapid Wake vypnúť.

Súvisiaca téma
Používanie režimu spánku
Poznámky k režimu spánku