Príručka používateľa počítača VAIO Typový rad SVE1411/SVE1511/SVE1711

Najčastejšie otázky

#### Čo robiť, ak počítač VAIO nemožno vypnúť?

- Podľa niektorého z nasledujúcich postupov ukončite všetky spustené softvérové aplikácie a vypnite počítač VAIO znova.

- Kliknite na tlačidlo Zavrieť v okne spusteného softvéru.

- Stlačte klávesy Alt+F4.
  Ak sú niektoré údaje neuložené, zobrazí sa hlásenie s výzvou na ich uloženie. Kliknutím na tlačidlo uložte údaje.
  Stláčajte klávesy Alt+F4, kým sa nezobrazí okno Vypnutie systému Windows. Z rozbaľovacej ponuky vyberte položku Vypnúť a kliknite na tlačidlo OK.

- Ak ste v počítači VAIO nainštalovali nový softvér, skontrolujte, či správne funguje, či sú jeho údaje v poriadku a či ste ho správne používali.

- Technickú podporu vám poskytne vydavateľ softvéru alebo určený predajca.

- Ak ste k počítaču VAIO pripojili periférne zariadenia, napríklad tlačiareň alebo zariadenie USB, alebo ak je počítač pripojený k sieti, odpojte všetky periférne zariadenia alebo sieťové pripojenie počítača a vypnite počítač.
  Kým počítač komunikuje s periférnym zariadením alebo sieťou, systém Windows neumožňuje vypnúť počítač. Okrem toho ovládače niektorých periférnych zariadení nepodporujú funkciu vynúteného vypnutia počítača.

- Ak obrazovka počítača prestane reagovať, stlačte klávesy Ctrl+Alt+Delete a kliknite na ikonu (Vypnúť) v pravom dolnom rohu obrazovky počítača.

- Ak počítač VAIO prestane reagovať, kým sa zobrazuje hlásenie upozorňujúce na ukladanie nastavení alebo vypínanie počítača, postupujte podľa nasledujúcich pokynov.

- Stlačte kláves Enter.
  Chvíľu počkajte.

- Ak problém pretrváva, stlačte klávesy Ctrl+Alt+Delete.
  Chvíľu počkajte.

- Ak počítač VAIO nemôžete vypnúť ani po vykonaní všetkých postupov uvedených vyššie v tejto téme, vykonajte nasledujúce úkony.
  Ak vykonáte nasledujúce úkony, môžu sa poškodiť údaje, s ktorými pracujete. Pred vykonaním týchto úkonov odpojte počítač od siete.

- Stlačte klávesy Ctrl+Alt+Delete a kliknite na ikonu (Vypnúť) v pravom dolnom rohu obrazovky počítača.

- Stlačte a aspoň štyri sekundy podržte tlačidlo (napájanie).

- Odpojte sieťový adaptér a vyberte z počítača VAIO batériu.